CELEX: 32020R1702
Language: fi
Date: 2020-11-10 00:00:00
Title: Komission täytäntöönpanoasetus (EU) 2020/1702, annettu 10 päivänä marraskuuta 2020, tiettyjen tavaroiden luokittelusta yhdistettyyn nimikkeistöön

16.11.2020   
               
               
                  FI
               
               
                  Euroopan unionin virallinen lehti
               
               
                  L 382/4
               
            
         KOMISSION TÄYTÄNTÖÖNPANOASETUS (EU) 2020/1702,
         annettu 10 päivänä marraskuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         
         
            Tehty Brysselissä 10 päivänä marraskuuta 2020.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Kaapelikelausjärjestelmä, joka koostuu seuraavista osista:
                        
                                    —
                                 
                                 
                                    kaapeli, jonka toisessa päässä on liitin (pistoke), enintään 1 000  V:n jännitettä varten;
                                 
                              
                                    —
                                 
                                 
                                    muovinen kaapelikela, jossa on jousikäyttöinen sisäänkelausmekanismi (mukaan lukien kelauksen pysäyttämiseen tarkoitettu jarrujärjestelmä), messinkinen kontaktijärjestelmä sähkövirran siirtoa varten sekä muovisia osia.
                                 
                              Suunniteltu asennettavaksi pölynimuriin.
                        Katso kuvat  (*1).
                     
                     
                        8544 42 90 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön, XVI jakson 3 huomautuksen sekä CN-koodien 8544 , 8544 42  ja 8544 42 90  nimiketekstien mukaisesti.
                        Luokittelu nimikkeeseen 8508  pölynimurin osaksi ei tule kyseeseen, koska tavaraa ei sen objektiivisten ominaisuuksien perusteella voida tunnistaa sellaiseksi, joka soveltuu käytettäväksi yksinomaan tai pääasiallisesti pölynimureissa.
                        Tavara on XVI jakson 3 huomautuksessa tarkoitettu yhdistelmäkone (sen osat asennetaan yhdeksi kokonaisuudeksi), joka koostuu pääasiassa nimikkeen 8544  kaapelista, jossa on liitin, ja nimikkeen 8479  kelauslaitteesta. Kaapeli suorittaa koneen pääasiallisen toiminnon.
                        Tavara on sen vuoksi luokiteltava CN-koodiin 8544 42 90  muuksi liittimillä varustetuksi sähköjohtimeksi, enintään 1 000  V:n jännitettä varten.
                     
                  
               
            
               (*1)  Kuvat ovat ainoastaan ohjeellisia.